polyglot-tagger/wikipedia-language-snippets-filtered huggingface dataset:
25 ( / kaì ouk egínôsken autền héôs hoû éteke tòn huiòn, "nefa tsy fantany izy raha tsy efa niteraka zazalahy", ny matoanteny grika / gignốskein, izay midika hoe "mahalala" dia dikan-teny ara-bakiteny amin' ny teny semitika hoe yāda izay manondro ny fisian' ny firaisana ara-nofo) dia iadian-kevitra ihany koa, indrindra momba ny mpampiankin-teny heôs, "mandraka".
Niafara amin' ny ady mitam-piadiana fito izany: ny Ady tamin' ny taona 1948, ny Ady momba ny Lakandranon' i Suez tamin' ny taona 1956, ny Ady Enina Andro tamin' ny taona 1967, ny Lazon' Ady Arabo-Israeliana tamin' ny taona 1967, ny Ady tamin' ny Yom Kippur tamin' ny taona 1973, ny Ady Voalohany tao Libanona tamin' ny taona 1982, ary ny Ady Faharoa tao Libanona tamin' ny taona 2006.
Ity fifandonana ity dia mitana toerana lehibe ao amin' ny jeôpôlitikan' ny Afovoany Atsinanana, izay misy olana maro miaraka aminy: ny tsy fandriam-pahalemana amin' ny faritra (noho ny tsy fankatoavan' ny ankamaroan' ny firenena arabo ny Fanjakan' i Israely), ny fifehezan' ny Israeliana ny masina.
Ny andry efatra manaraka dia ireo vavaka dimy fanao isan’ andro izay ialohavan’ ny fidiovana manaraka fombafomba, ny fifadiana hanina amin’ ny volana Ramadany , ny fanefana ny asa fiantrana ary ny fanatanterahana fivahiniana masina any amin’ ny tanàna masin’ i Meka amin’ ny fotoana maha afaka ara-batana sy ara-bola ny mpino.
ََُْ َْ َ ََِٰ َِّ َُّٰ َََُْ ََّ ًََُّ َُُ َِّٰ / “ʾašhadu ʾan lâ ʾillâha ʾillâ -llâh, wa-ʾašhadu ʾanna Muḥammadan rasûlu-llâh”
11 Dia hoy Daniely tamin' ny mpikarakara sakafo notendren' ny lehiben' ny eonoka hikarakara an' i Daniely, Ananiasa, Misaely, sy Azariasa: 12 Masìna hianao, manaova fanandramana hafoloana, aminay mpanompoanao: hanin-kotrana ho hanina sy rano hosotroina ihany omena anay.
2 Natolotry ny Tompo, ho an-tànany, Joakima, mpanjakan' i Jodà, mbamin' ny fanaka sasany tao an-tranon' Andriamanitra, ka nentiny ireny, ho any amin' ny tany Senaara, ao amin' ny tranon' ny andriamaniny, sady napetrany tao amin' ny firaketan' andriamaniny ny fanaka.
Ny maha zava-dehibe ara-kolontsaina sy ara-piarahamonina ny maha virjiny dia nitarika teknika samihafa hanamarinana ny maha virjiny ny vehivavy halaina ho vady, voalohany indrindra ny fandinihana ny sarom-pivaviana izay tokony ho rovitra mandritra ny fidiran' ny filahiana amin' ny fivaviana.
Ny vahoaka antsoina hoe "Gangela" dia fantatra ny Pôrtogey nanomboka tamin' ny taonjato faha-17, fony izy ireo nandray anjara tamin' ny raharaham-barotra novolavolain' ireo Pôtogey mpanjanaka tonga voalohany tao Luanda sy tao Benguela izay nisy tamin' izany fotoana izany.
Etsy an-daniny, tamin' ny taonjato faha-19 sy tamin' ny fiandohan' ny taonjato faha-20, ny vahoaka "Ganguela" dia nanome savoka, tantely, ivoara ary zavatra hafa ho an' ny varotra taterin' andiam-biby nokarakarain' ny Ôvimbondo ho an' ny Pôrtogey tao Benguela.
Ny fiteny malaiô-pôlineziana andrefana, izay fantatra ihany koa amin' ny hoe fiteny hesperôneziana, dia vondrona iray ao amin' ny fiteny aostroneziana izay ahitana ireo fiteny malaiô-pôlineziana izay tsy ao amin' ny sampana malaiô-pôlineziana afovoany-atsinanana.
Ity teny ity dia matetika manondro ny taranaky ny teratany Afrikana Tandrefana sy Afrikana Tanivo izay nandevozina sy nalefa tany Amerika tamin' ny alalan' ny varotra andevo namakivaky an' i Atlantika teo anelanelan' ny taonjato faha-16 sy faha-19, izay nitaranaka mponina manam-piaviana afrikana betsaka indrindra any Etazonia, any Brezila ary any Haity .
Ny Ariana dia foto-pisainana ara-tantara momba ny firazanana efa lany andro, izay nipoitra tamin' ny faramparan' ny taonjato faha-19 mba hamaritana ny vahoaka avy amin' ny Prôtô-Indô-Eorôpeana izay noheverina ho vondrona ara-pirazanana.
I Dasht-e Lut na ny Taniefitr' i Lut dia taniefitra masira lehibe ao amin' ny faritanin' i Kerman any amin’ ny faritra atsimo-atsinanana amin' i Iràna, voasoratra hatramin' ny taona 2016 ao amin' ny lisitry ny Lova Iraisam-pirenena UNESCO.
Noho ny asam-pitsarana nosahaniny sy ny naha filohan' ny SSM azy dia tsy niditra an-tsehatra teo amin' ny tontolon' ny pôlitika malagasy i Fanirisoa Ernaivo mba hitondra vina vaovao amin' ny fitantanana ny firenena momba ny lafiny lalàna, toekarena, fiarahamonina ary fahaiza-mitantanana.
Nandritra ny asany, noho ny fiofanana momba ny lalàna norantoviny, dia niandraikitra asan' ny mpampanoa lefitra i Fanirisoa Ernaivo, avy eo inspektera mpitsara tao amin' ny Minisiteran' ny Fitsarana; avy eo mpitsara teo anivon' ny fitsarana ambaratonga voalohany tao Antananarivo.
ny fanompoana sampy tafahoatra tamin' ny vanimpotoana faha mpanjaka izay tsy nisy fihenany raha tsy taorian' ny nidiran' ny finoana kristiana teto Madagasikara, nefa misy milaza fa nenjehina noho ny fifikirany tamin' ny fivavahany ny Jiosy sasany na izy rehetra izay nifindra monina aty Madagasikara;
Ny Jiosy malagasy na Jody malagasy dia ireo Malagasy mihevitra fa manam-piaviana jiosy ka manandratra izany bebe kokoa noho ny fiaviany hafa na mandà tanteraka ny fananany fiaviana hafa tsy jiosy an-daniny, sy ireo Malagasy niova finoana ho amin' ny jodaisma an-kilany.
Fiteny hafa ao amin' ny fianakaviam-piteny môngôlika ny fiteny oirata tetenina ao amin' ny tapany avaratra andrefan' i Sina, izay atao hoe fiteny kamika na fiteny kalmoka na fiteny kalmokia ao Rosia, ny fiteny boriata ao Boriatia any Rosia sy any avaratr' i Môngôlia sy Môngôlia Anatiny, ny fiteny môgôly tany Afganistàna.
Mifanohitra amin' izany kosa ireo sampana roa, dia ny fiteny halmahera amin' ny tapany atsimon' i Ginea Vaovao Andrefana sy ny fiteny ôseanika, izay samy voafaritra tsara amin' ny fanavaozana ara-peon-teny sy ara-boambolana, ary ekena eran' izao tontolo izao ho zana-bondrona manan-kery.
Na izany aza, ny fiteny malaiô-pôlineziana afovoany dia fantatra amin' ny ankapobeny ho teny mahafaoka ireo fiteny tsy malaiô-pôlineziana atsinanana ao anatin' ny fiteny malaiô-pôlineziana afovoany-atsinanana, izay mamorona fatorana fa tsy zana-tsampana manan-kery.
Ara-tantara, ireo fivavahana eken' ny Mozilmana ho Olon' ny Boky dia niharan' ny sata fantatra amin' ny anarana hoe / dhimmi , izany hoe navela hanana ny finoany manokana sy hitantana ny vondrom-piarahamonina misy azy araka ny fitsipika amam-penitr' izy ireo, ho tambin' ny fandoavana hetra manokana atao hoe َِْ / jizya.
Ny Hamita na Hamitika na Kamita na Kamitika dia mamondrona - mba hifameno amin' ny vahoaka semita - ny mponina avy ao Afrika Avaratra, ao amin' ny Tandrok' i Afrika, ao Arabia Saodita, ary tao Ejipta tamin' ny Andro Taloha, araka ny fandalinam-piteny sy ny etnôlôjia taloha.
Izany rijan-kevitra izany dia nanambara, amin' ny filazaa faran' izay tafahoatra, araka ny soratr' i Charles Gabriel Seligman, fa saika ny zava-bita lehibe rehetra teo amin' ny tantaran' i Afrika dia asan' ny Hamita izay nitondra niaraka taminy ny hairahany ny sivilizasiônany.
Ny Pentarkia na Pentarsia dia fandaminana nisy teo amin' ny Fiangonana kristiana manodidina fiangonana dimy entina patriarka tao amin' ny Empira Rômana: fandaminam-pitondram-piangonana notantanan' ny patriarka dimy: ny an' i Rôma, ny an' i Kônstantinôpla, ny an' i Aleksandria, ny an' i Antiôkia, ary ny an' i Jerosalema.
Ny fifandirana teo amin' ny Atsinanana sy ny Andrefana, izay niafara tamin' ny fisarahan' ny Fiangonana Tatsinanana sy Tandrefana, ary ny fisandratan' ny metrôpôlitana sy ny patriarikata matanjaka sy mahaleo tena ivelan' ny Empira Bizantina any Bolgaria, ary taty aoriana tany Serbia, ary koa any Rosia, dia nampihena ny tanjaky ny evesea imperialy taloha.
Hita voalohany tao amin' ny lalanan' ny ermperora Jostiniano tamin' ny taonjato fahenina io raikipohy io, izay nampiasa azy io mba handaminana ny Fiangonana kristiana mampianatra ny Trinite ao anatin' ny sehatry ny firaisana ara-pôlitikan' ny fanjakany, ary tatỳ aoriana tao amin' ny asan' ny Kônsily in Trullo .
Ny Fiangonan' i Rôma dia tsy nanaiky io kônsily io ary nandà tsy hanaiky ny Pentarkia, nandà izay mety ho endriky ny fiamboniana ho an' i Kônstantinôpla, izay hevetin' izy ireo ho tsy naorin' ny apôstôly, ary namolavola ekleziôlôjia izay nanome toerana afovoany an' i Rôma, izay lazaina fa naorin' ny apôstôly Petera.
Ny "fiteny folo an' ny vondrom-piarahamonina mandrafitra ny firenena nizeriana", ary noho izany dia fiteny teratany, dia ny fiteny haosa , ny fiteny zarma , ny fiteny sôngay , ny fiteny tamaseka , ny fiteny folany , ny fiteny kanory , ny fiteny arabom-paritra , ny fiteny bodoma, ny fiteny gormantse, ny fiteny tasaoaka ary ny fiteny tobo.
Tany am-boalohany dia andevo tiorka avy any amin' ny Fatrana Eoraziana ny Mameloka, saingy niely ny fampiasana andevozana miaramila ka nahitana ny Tsirkasiana, ny Abkaziana, ny Jeôrjiana, ny Armeniana, ny Rosiana ary ny Hongroà, tao koa ny olona avy any amin' ny Balkana toa ny Albaniana, ny Grika, ary ny Slava Atsimo .
Toy ny Baiboly katôlika rehetra dia ahitana boky kanônika miisa 73 ny Baiboly katôlika amin' ny teny malgasy, ka ny 46 ao amin’ ny Testamenta Taloha (izay ahitana ireo boky prôtôkanônina sy ireo boky deoterôkanônika) sy boky 27 ao amin' ny Testamenta Vaovao.
Ao amin' ny dikan-teny vaovaon' ny Baiboly katôlika malagasy, ny anarana hoe Iahve dia nosoloana ny hoe Tompo ka nanaraka ny fanaon' ny Baiboly jiosy amin' ny teny grika atao hoe Septanta izany sady itoviany amin' ny Baiboly DIEM.
Milaza ny mpandika teny fa nalaina amin' ny teny fototra, dia ny hebrio sy grika, ny dikan-teny nataony, nefa hita ihany fa misy ireo zavatra sasany izay notakarina avy amin' ny Baiboly katôlika amin' ny teny frantsay, indrindra ny avy ao amin' ilay atao hoe La Bible de Jérusalem.
Miavaka ny Baiboly katôlika amin' ny fisian'ireo boky fanampiny atao hoe deoterôkanônika, nolovana tamin' ny baiboly jiosy Septanta amin' ny teny grika sy ny Volgata amin' ny teny latina, izay tsy hita ao amin' ireo Baiboly prôtestanta, nefa itoviany amin' ny Baiboly ôrtôdôksa sasany.
Ny lovan' ilay fiangonana dia efa hatrany amin' ny taona 1457 tany amin' ny Tanin' ny Satroboninahitra Bôhemiana , izay efa nahita ny fipoiran' ny hetsika hosita nanohitra ny fomba amam-panao sy ny foto-pampianarana maron' ny Eglizy Katôlika, izay notarihin' i Jan Hus izay maty tamin' ny taona 1415.
Ny singam-bolony eo amin' ny faritra ambany (amin’ ny kibony, ao anatiny amin’ ny tongotra ary amin’ ny rambony) dia saika lava kokoa avo roa heny noho ny eo amin' ny takibany na ny lamosiny, izay ahafahany mandady mikasika amin’ ny tany rehefa mihaza izy sady voaaro amin' ny hatsiaky ny ririnina.
Ity kaominina ity dia antsoina hoe Strassburg na Straßburg amin' ny fiteny alemàna, Strossburi na Stroßbùrri amin' ny teny alzasiana , Strossburch amin' ny fiteny fransika renana , ary Chtrasbourg amin’ny teny velcka (fitenim-paritra frantsay amin' ny lohasaha ao manodidina an’ i Vosges, indrindra ny lohasaha ambony Bruche).
Ny Olomasin' ny Andro Farany dia mampianatra fa ny hetsiky ny Olomasin' ny Andro Farany dia nanomboka tamin' ny fanambaràna avy amin' Andriamanitra, izay nanomboka ny dingan' ny famerenana amin' ny laoniny ny filazantsaran' i Jesoa Kristy eto an-tany.
Io fizaràna eo amin' ny Patrisiana sy Plebeiana io anefa dia nihena nandritra ny taonjato maro, nanaraka ny fisaraham-bazan' ny Plebeiana maro izay nahatonga ny sangany ara-toekarena tao amin' ny Plebs hahazo toerana eo amin' ny fanaovana pôlitika (indrindra amin' ny fahazoana ny zo hifidy consul isan-taona, nanomboka tamin' ny taona 367 tal. J.K.).
Ny ankamaroan' ny olom-pirenena rômana dia mbola ahitana mpanao asa tanana marobe sy tantsaha madinika mpanan-tany any amin' ny faritra mahavokatra ao afovoan' i Italia, fa ny Patrisiana kosa matetika no tompon' ny tanimboly midadasika izay ahazoan' izy ireo tombony be mba hanohanany ny fiainany ara-pôlitika.
Izany fiakarana eo amin’ ny fitondrana izany vokatry ny fandreseny ara-tafika tamin’ ny Ady tao Actium nandritra ny ady an-trano farany teo amin’ ny Repoblika Rômana, izay namarana ny asa ara-pôlitikan’ i Marko Antônio , sy ny fionganan' i Kleôpatra VII .
Ny maha ara-dalàna ara-pôlitika sy ny fahefan' ny mpanjaka dia mety miova eo amin' ny fahefana voafetra sy ara-pamantarana , hatramin' ny aotôkrasia tanteraka , ary afaka misandrahaka amin' ny sehatra mpanatanteraka sy mpanao lalàna ary mpitsara.
Ny fandosirana avy any Jerosalema ho any Pela dia fialan' ny Jiosy kristiana avy tao Jerosalema hankany Pela , any amin' ny faritr' i Dekapôlisy eny ampitan' i Jordana, mba tsy ho tratran' ny fandravan' ny Rômana an' i Jerosalema tamin' ny taona 70, araka ny nambaran' ny faminaniana iray amin' izy ireo, nandritra ny Fikomiana lehibe nataon' ny Jiosy.
Araka ny lovantsofina notaterin’ i Eosebiôsy avy any Kaisarea sy i Epifaniôsy avy any Salamisy, tamin’ ny ankatoky ny Fikomiana lehibe nataon' ny Jiosy , dia nisy faminaniana nampitandrina mpikambana tao amin' ny Fiangonan' i Jerosalema ny amin’ ny handravana an’ i Jerosalema.
Notoherin' i S. G. F. Brandon ny maha-azo itokiana azy io, satria misy ny zava-tsarotra maro: sarotra amin' ny Jiosy kristiana ny ho afaka amin' ny fiambenan’ ny Zelôta nifehy an' i Jerosalema, na ny hanorim-ponenana ao amin' ny tontolo mpanompo sampy nankahala ny Jiosy.
Teo anelanelan' i Jerosalema sy ny Ranomasina Maty, i Karitôna dia nampiditra ny mônastisisma voalohany indrindra tao amin' ny Taniefitr' i Jodea tamin' ny fiandohan' ny taonjato faha-4, izay niandohan' ny mônastera telo .
Hita any any atsimo sy atsimo-atsinanan' ny Ranomasina Kaspiana, any amin' ny tendrombohitra atsinanana amin' i Torkia, any Armenia, any Azerbaijàna, any Torkmenistàna ary manerana ny Tendrombohitra Alborz any avaratra amin' i Iràna izy io.
Ny Kristiana, indrindra fa ny Katôlika, dia antsoina matetika amin' ny anarana "Kreôla", izay mampahatsiahy ny fanjanahantany frantsay, satria ao amin' ilay firenena, ny finoana silamo dia heverina ho toetra maha-izy azy ny vahoaka nizeriena, indrindra nandritra ny vanim-potoan' ny ady amin' ny fanjanahantany.
Mizara faritra ara-jeôgrafia telo i Nizera: ny faritra amin' ny tany efitr' i Sahara ao avaratra anjakan' ny tangorom-bohitr' i Air izay tsy ahitana zavamaniry firy, ny faritra ao amin' i Sahel izay tany somary karankaina, ary ny lohasahan' ny ony Niger ao atsimo izay hany faritra lonaka ao amin' io firenena io.
Izy dia mpianatr' i Ernst-Gunther Bauckmann, izay manam-pahaizana manokana momba ny Testamenta Taloha, sy mpianatr' i Willi Marxsen izay manam-pahaizana momba ny famakafakana ny Testamenta Vaovao, ary mpianatr' i Kurt Aland, izay mpadalina ny Testamenta Vaovao.
Nandray anjara tamin' ny Ady Israeliana-Arabo tamin' ny taona 1948-1949 izy, avy eo dia nahazo ny laharana jeneralin' ny brigady tamin' ny taona 1954 ary anisan' ny kômandin' ny fiarovam-pirenena nanohitra ny Ejiptiana nandritra ny Ady momba ny Lakandranon' i Suez tamin' ny taona 1956.
Ny ankabeazan' ny taratasy fahazoa-mitrandraka amin' ny sehatra ara-barora dia eo am-pelan-tanan' ny orinasa Madagascar Consolidated Mining, sampan' ny Red Island Minerals, naorin' i Sam Malin, izay manombana sy mampiroborobo ny loharanon-karena ao amin' io toeram-pirandrahana io.
Ny Trano Bory Tafon' ny Vatolampy na Trano Boriborin' ny Vatolampy na Môskean' i Omar dia toerana masina mozilmana any Jerosalema, naorina teo amin' ny nisy ny Tempolin' i Sôlômôna sy ny Tempolin' i Herôda, toerana nanoloran' i Abrahama an' i Isaaka zanany ho sorona, araka ny lovantsofina jiosy.
Ny hoe "Tontolo Arabo" dia adika amin' ny teny arabo hoe َََُْ ََُِّْ / al-ʿĀlam al-ʿArabī, ny hoe "Tanindrazan' ny Arabo" dia adika hoe َََُْ ََُِّْ / al-Waṭan al-ʿArabī, ny hoe Firenena Arabo dia adika hoe ََُُّْ َََُِّْ / al-Ummah al-ʿArabīyyah.
Ny anarana na lohateny omena ny soràta (ohatra, َِْْ / Al-isrāʾ "Ny Dia lavitra amin' ny alina", ُّ / An-Nūr "Ny hazavana", َِّ / An-Nisāʾ "Ny Vehivavy" na َََْ / Al-Baqara "Ny Ombivavy") dia ahitana teny fototra nalaina avy amin' ny fiandohana na amin' ny vatan' ilay soràta.
Ny soràta mekana amin' ny ankapobeny dia miresaka momba ny finoana sy ny tontolon' ny any ankoatra fa ny toko mediniana kosa dia miompana kokoa amin' ny fandaminana ny fiainam-piarahamonina mozilmana voalohany sy ny fitarihana ny Mozilmana ho amin' ny tanjon' ny darul islam amin' ny alalan' ny fanehoana hery amin' ireo tsy mino.
Ny soràta na sora, amin' ny heviny momba ny Kor'any, dia ventin-dahatsoratra tsy misy fetrany ao amin' io boky io na, amin' ny heviny taty aoriana, venty raikitra izay matetika adika hoe "toko" raha ampitahaina amin' ny toko ao amin' ny Baiboly.
Tombanana ho eo anelanelan' ny 80 000 sy 100 000 ny isan' ny Kômôriana monina any ivelan' i Kômôro; nandritra ny fanjanahantany, ny ankamaroan' izy ireo dia nonina tao Tanzania sy teto Madagasikara, ary tao amin' ny faritra hafa any atsimo-atsinanana amin' i Afrika.
Ny foko eto Madagasikara: Antefasy - Antemoro - Antesaka - Antankarana - Antambahoaka - Antandroy - Antanosy - Bara - Beosy - Betsimisaraka - Betsileo - Bezanozano - Mahafaly - Makoa - Masikoro - Merina - Mikea - Sakalava - Sihanaka - Tanala - Tsimihety - Vezo - Zafimaniry - Zafisoro.
Ny Kômôriana eto Madagasikara dia ireo mponina avy ao amin' ny Tamba-nosin' i Kômôro sy ny taranak' izy ireo izay nifindra monina eto Madagasikara nanomboka tamin' ny vanimpotoana faha mpanjaka sy tamin' ny vanimpotoan' ny fanjanahantany frantsay.
Ny jeôgrafian' i Borkina Fasô dia iresahana indrindra ny vohon' ny tany sy ny fiparitaha' ny zavamaniry sy ny biby ary ny olombelona ao amin' ity firenena ao Afrika Andrefana ity, izay manana velarana mirefy 274 200 km², tsy manana morontsiraka.
Ity vorona ity dia mampiasa ny fahaizany sy ny hafainganam-panidiny ary ny hohony mahery hisambotra ny rembiny, toy ny bitro sy ny mitovitovy aminy, ny biby lehibe misy nono toy ny amboahaolo, ny saka , ny zanak' osin-tendrombohitra, zanak' osidia isan-karazany , ary ny zanaka diera sy ny mitovitovy aminy.
Tamin' ny taona 1994, rehefa nandresy ny ANC tao amin' ny Antenimieran' i Afrika Atsimo tamin' ireo fifidinana voalohandohany nandraisan' ny besinimaro anjara, i Thambo Mbeki dia lasa filoha-lefitr' i Afrika Atsimo, niaraka filoha lefitra taminy koa i Frederik de Klerk fa i Nelson Mandela kosa no filoham-pirenena afrikana tatsimo.
Tamin' ny taona 1996, rehefa nametra-pialana i Frederik de Klerk sy rehefa rava ny National Party an' ny governemanta, i Thambo Mbeki dia lasa filoha lefitra tokan' i Afrika Atsimo nanampy ny filoham-pirenena Nelson Mandela, izay namindrany ampahany be amin' ny fahefany mpanatanteraka.
Tamin' ny taona 2005, tamin' ny naha filoham-pirenena azy fanindroany, dia nesoriny i Jacob Zuma, noho ity farany voarohirohy tamin' ny kolikoly momba ny fifanarahana momba ny fampitaovam-piadiana mitentina 3 700 tapitrisa euro (natsahatra ny fanennjegana ara-pitsarana tamin' ny Avrily 2009).
Tamin' ny taona 2007 dia nanambara tamin' ny Antenimiera roa tonta i Thambo Mbeki fa nanapa-kevitra ny amin' ny famptsoran-keloka homena ireo nanao heloka bevava ara-pôlitika teo anelanelan' ny taona 1994 sy 1999, ka tsy hisy ny fihaonan' ny olo-meloka amin' ireo nanaovana heloka.
Mifanaraka amin’ ny hevitry ny Poritàna tamin’ ny taonjato faha-16 sy faha-17, ny Presbiteriana sy ny Kôngregasiônlista, ary koa ny Metôdista sy ny Batista, dia nanamafy ny fomba fijery sabatariana mitandrina ny andro voalohany ao amin’ ny fiekem-pinoany, ka mitandrina ny Andron’ ny Tompo ho Sabata kristiana.
Na dia samy hafa be aza ny fanao eo amin’ ny isam' antokom-pivavahana sy ny isam-piangonana, ny Sabatariana mitandrina ny andro voalohany dia ahitana ny fanaovana fotoam-pivavahana maraina sy hariva isaky ny Alahady, ny fandraisana katesezy ao amin’ ny Sekoly Alahady amin’ ny Andron' ny Tompo, ary ny fialana asa fanompoana amin’ ny Andron’ ny Tompo.
Angamba noho ny hetsika natomboky ny Ewostatewos tamin’ ny fiandohan’ ny taonjato faha-14, izay nahazo fankatoavana teo ambany fitarihan’ ny emperora Zara Yaqob, ny Kristiana etiôpiana dia nitandrina Sabata roa andro: ny Asabotsy sy ny Alahady.
Koa satria ratsy ny zavatra maro mitranga eto an-tany, amin' ny maha-ampahan' ny didin' i Allah izany, dia azo zaraina ho karazany roa ny "sitrapon' i Allah" - ny "sitrapo momba izao rehetra izao" (izay rehetra mitranga, lohahevitra ato amin' ity lahatsoratra ity); ary ny "sitrapo mpanao lalàna", izay andidian’ i Allah ny olombelona hatao nefa tsy ataony indraindray .
Iray amin' ny fanekem-pinoana enina ao amin' ny silamo sonita ny fanendren' Andriamanitra mialohana na lahatr' Andriamanitra (miaraka amin' ny finoana ny maha tokana an' i Allah, ny boky vokatry ny fanambaràna, ny mpaminanin' ny finoana silamo, ny andron' ny fitsanganana amin' ny maty ary ny anjely).
Ny teny arabo hoe / qadar dia midika ara-bakiteny hoe "hery" na "tanjaka", saingy adika amin' ny fomba maro isan-karazany: "anjara", "lahatra", "fandaminan' Andriamanitra mialoha", "fanendren' Andriamanitra mialoha", "didin' Andriamanitra", "didin' i Allah", "fandidiana mialoha".
Ny tangena dia poizina vita amin' ny rano sy potiky ny voan' ilay zavamaniry atao hoe tangena nokikisana, izay nampiasaina tamin' ny andro fahiny, indrindra tao amin' ny Fanjakana Merina tao afovoan-tanin' i Madagasikara, mba hitsarana ny olona voampanga ho nanao heloka bevava , anisan' izany koa ny fanarahana ny fivavahana kristiana.
Ny mponin' i Borkina Fasô dia ahitana vondrom-poko maro samihafa , samy manana ny karaza-mozikany avy; na izany aza, manana toetra iraisana izy ireo, toy ny fampiasana amponga maro sy ny fomba fihira amin' ny gadona mifampidimpiditra sy saro-drafitra.
Matetika ny fokom-pirenena iray dia kely, voafetra ny fifandraisany amin' ny fiaraha-monina hafa, ary noho izany dia manana fomba fijery manao ny foko misy azy ho zava-dehibe miohatra amin' ny zavatra hafa amin' ny fiheverana momba an' izao tontolo izao.
Anisan' ny antoko nisaraka avy amin' ny Ôrtôdôksa ny Dokôbôra izay nandà ny governemanta laîka tamin' ny taonjato faha-18, ny pretra ôrtôdôksa rosiana, ny sary masina, ny fombafombam-piangonana rehetra, ny fiheverana ny Baiboly ho loharano ambony indrindra amin' ny fanambaràn' Andriamanitra sy ny maha Andriamanitra an' i Jesoa, ary nifindra monina tany Kanada.
Ny sekta taloha kokoa dia ny Môlôkana izay niforona tamin' ny taona 1550 ary nandà ny fiheverana fa avy amin' Andriamanitra ny zon' ny Tsar hanapaka, ny sary masina, ny Trinite araka ny voalazan' ny Fanekem-pinoana nikeana, ny fifadian-kanina ôrtôdôksa, ny raharaha miaramila, ary ny fanao hafa toy ny batisa anaty rano.
Ny fiantraikan' ny sabatarianisma mitandrina ny andro voalohany amin' ny kolontsaina tandrefana dia miseho amin' ny fomba fanao toy ny "lalànan' ny varotra Alahady" izay mandrara ny fivarotana amin' ny andro Alahady na mandrara ny fivarotana zavatra voafaritra sasany amin' ny Alahady.
Ny jodaisma dia nitandrina ny Sabata amin’ ny andro fahafito hatramin’ ny Andro Taloha, araka ny tantaran’ ny famoronana ao amin’ ny Genesisy toko faha-2 izay milaza mazava tsara fa nitahy sy nanamasina ny andro fahafito Andriamanitra, tamin' ny fitsaharany amin’ ny andro fahafito tamin’ ny famoronany rehetra, izay nampanaovin' Andriamanitra.
Ny fitandremana ny Alahady ho andro fivavahana sy fitsaharana dia endriky ny sabatarianisma mitandrina ny andro voalohany, izay fomba fijery nambara ara-tantara tamin' ny antokom-pinoana tsy manaraka fanao mahazatra ny maro, toy ny Kôngregasiônalista, ny Presbiteriana, ny Metôdista, ny Môraviana, ny Koakera ary ny Batista, ao koa ny Episkôpaliana maro.
Ny Antenimiera Mpanorina, rehefa nifidy ny hanesorana ny mpanjaka izay mbola tanora tamin' ny 31 Ôktôbra 1925, dia nofidian' ny Antenimiera avy hatrany i Reza Khan tamin' ny 12 Desambra 1925, ary voahosotra ho emperora izy tamin' ny 25 Avrily 1926.
Tamin' ny fotoana samy hafa dia fantatra ihany koa amin' ny anarana hoe Reza Pahlavan, Reza Savad-Koohi, Reza Khan, Reza Khan Mir-Panj, Reza Sedar Sepah, ary Reza Pahlavi izy, izay miaramila tamin’ ny voalohany, lehiben' ny tafika, minisitry ny Ady, avy eo praiminisitra, talohan' ny naha emperora azy teo anelanelan' ny taona 1925 sy 1941.
Tamin' ny taona 1941, i Iràna, izay nahiahina ho mpanohana ny Alemàna nadritra ny Ady Lehibe Faharoa, dia notafihin' ny miaramilan' ny firenena mpiara-dia , izay nibodo an' i Iràna nandritra ny efa-taona ary nanaisotra ny emperora izay efa antitra.